tomron87/hebrew-wikipedia-sentences-corpus huggingface dataset:
לאחר שריאה ריפלי מקבוצת יום הדין ניצחה בקרב הרויאל ראמבל של הנשים ובחרה להתמודד על אליפות הנשים של סמאקדאון, הקבוצה החלה להופיע בעיקר במותג סמאקדאון, וכך התחיל דומיניק שוב לייסר את אביו.
ב-10 במרץ, לאחר שהוכרז כי ריי יהיה המוכנס הראשון להיכל התהילה של ה-WWE מחזור 2023, קבוצת יום הדין קטעה את ההכרזה ודומיניק אמר שאביו לא ראוי להכרה ולקבלת מחווה זו.
בשבוע שלאחר מכן, ריי הנרגש ממעמד קבלת הפרס, אמר שברצונו שדומיניק יהיה לצידו במהלך כניסתו להיכל התהילה, רק כדי שדומיניק במקום זאת ניסה לשכנע את אביו להסכים לקרב ביניהם באירוע רסלמניה 39. ריי, לעומת זאת, אישר פעם נוספת את עמדתו, שהוא לא מסכים להילחם בבנו.
ב-24 במרץ, משפחת מיסטריו נכחה בקרב של ריי, שבו הוא הפסיד הודות להפרעה של דומיניק.
לאחר הקרב, דומיניק לא כיבד את אמו ואחותו, ואילץ את ריי להתערב ולהכות בפעם הראשונה את דומיניק.
לאחר מכן, ריי נענה לאתגר של בנו בחיוב, קרב שאושר שהתקיים בלילה הראשון של האירוע.
במהלך זמן זה, קבוצת לגאדו דל פנטסמה (סנטוס אסקובר, חואקין וויילד, קרוז דל טורו וזלינה וגה) סייעה לריי נגד קבוצת יום הדין.
ב-31 במרץ, הם אמרו שהם ישמרו על גבו של ריי במיד שיום הדין תנסה להתערב בקרב המיועד בינו לבין בנו ברסלמניה; בתגובה, ריי החיה את קבוצת ה-Latino World Order (LWO), שפירושה "סדר עולמי לטיני", קבוצה שריי היה חבר בה בארגון ההיאבקות המתחרה של ה-WWE בשנות ה-90, World Championship Wrestling (WCW).
+ אישיויות אחרות על המסך (לילה 1) תפקיד: שם:צוות השידור באנגליתמייקל קולקורי גרייבסטייטוס אוניל (קרב ראווה גברים)צוות השידור בספרדיתמרסלו רודריגזג'רי סוטובאד באני (ריי נגד דומיניק)כרוזיםמייק רום (Raw)סמנת'ה אירוין (סמאקדאון)שופטיםדנילו אנפיביושון בנטג'סיקה קארדפני לאשוןאדי אורנגוצ'אד פאטוןריאן טראןרוד זאפאטהמראייניםביירון סקסטוןקת'י קליפאנל לפני האירועקיילה ברקסטוןפיטר רוזנברגבוקר טיוייד בארט
האירוע עצמו נפתח בקרב שבו אוסטין ת'יאורי הגן על אליפות ארצות הברית נגד ג'ון סינה.
בסיום, כשסינה ניסה לבצע על ת'יאורי את מהלך הסיום שלו, האטיטיוד אדג'סטמנט, אלוף ארצות הברתי פגע באופן בלתי מכוון בשופט.
סינה המשיך וביצע את מהלך ההכנעה שלו, ה-STF, כשת'יאורי נכנע, אך השופט היה עדיין מחוסר הכרה.
סינה ניסה לעורר את השופט, אך באותו הזמן, ת'יאורי הכה אותו בעזרת מכה מתחת לחגורה ואז ביצע עליו את מהלך הסיום שלו ה-A-Town Down, שהספיק לו על מנת להצמיד את סינה לניצחון, שהקנה לו הגנה מוצלחת על תוארו.
בקרב הבא, ברון סטרומן וריקושט, הסטריט פרופיטס (אנג'לו דוקינס ומונטז פורד), אקדמיית אלפא (צ'אד גייבל ואוטיס), וה-Viking Raiders (אריק ואיבר) (שלוו לקרב על ידי ולהאלה) התמודדו בקרב זוגות ראווה במחלקת הגברים.
בסיום, כשריקושט ביצע את מהלך השוטינג סטאר פרס, הוא נחת על ברכו של דוקינס, מה שאיפשר לפורד לבצע על אותו ריקושט את מהלך ה-From the Heavens Splash, כשלאחר מכן דוקינס ניצל זאת והצמיד אותו לניצחון.
אז, לוגאן פול (שלווה לקרב על ידי הקמע של משקה האנרגיה פריים) התמודד מול סת' "פריקין" רולינס.
בסיום, כשפול ניסה לבצע את מהלך הקורב סטומפ של רולינס, האחרון התחמק מכך וביצע במקום את מהלך הלייגר בומב.
כשרולינס ניסה לבצע את מהלך הסטומפ, הקמע, שנחשף כ-KSI, סגן הבעלים של משקה האנרגיה ביחד עם פול, הסיח את דעתו של רולינס.
כשפול ניסה לבצע את מהלך הפרוג ספלאש על רולינס, שהונח על שולחן השדרנים מחוץ לזירה, רולינס משך את KSI לשולחן, ופול קפץ עליו באופן בלתי מכוון.
כשפול ניסה לבצע את מהלך ה"חוף אל חוף", רולינס ביצע את מהלך הסופרקיק ואז הכה אותו בעזרת מהלך הסטומפ, שהקנה לו את הניצחון בקרב.
בקרב הרביעי, קבוצת Damage CTRL (ביילי, דקוטה קאי ואיאו סקיי) התמודדו מול ליטה, טריש סטרטוס ובקי לינץ' בקרב שלוש נגד שלוש.
ברגעי הסיום של הקרב, סטרטוס ביצעה על סקיי את בעיטת הצ'יק קיק, ליטה על קאי את מהלך המונסולט, ולינץ' על ביילי את מהלך המנהנדל סלאם אשר הספיק לה כדי להשיג עבור קבוצתה את הניצחון בקרב.
בקרב שבא לאחר מכן, ריי מיסטריו התמודד מול דומיניק מיסטריו בקרב אב מול בן, שהיה השני מסוג זה באירועי רסלמניה (הראשון היה וינס מקמהן נגד שיין מקמהן ברסלמניה 17 בשנת 2001).
ריי ביצע על דומיניק את מהלך הסיום שלו, ה-619, וניסה להמשיך במומנטום על מנת לבצע את מהלך הפרוג ספלאש מהחבל העליון, אך דמיאן פריסט הזיז את ריי.
חברי קבוצת לגאדו דל פנטסמה (סנטוס אסקובר, חואקין ויילד וקרוז דל טורו) הגיעו לזירה והדפו את פין באלור ופריסט.
ללא תשומת ליבו של השופט, דומיניק אחז בידו שרשרת ברזל, כשבכוונתו להכות את אביו בעזרתה, אך באד באני, ששימש כשפרשן אורח בשולחן השדרנים הספרדי, מנע ממנו לעשות זאת.
ריי ניצל את הסיטואציה לטובתו, כשביצע פעם נוספת את מהלך ה-619 ואז את מהלך הפרוג ספלאש, כשלאחר מכן הגיעה ההצמדה המוצלחת לספירת שלוש.
לאחר הקרב, ריי חגג את הניצחון עם קבוצת לגאדו דל פנטסמה ועם אשתו ובתו.
אז, שארלוט פלייר הגנה על אליפות הנשים של סמאקדאון נגד המנצחת בקרב הרויאל ראמבל של הנשים, ריאה ריפלי.
כשריפלי ניסתה לבצע על אלופת הנשים את מהלך הסיום שלה, ה-Riptide, פלייר הצליחה לחמוק מכך ולבצע במקום את מהלך ה-DDT.
האחרונה ניסתה להכניע את ריפלי בעזרת מהלך הפיגר אייט לג לוק, אך הטוענת לכתר הצליחה לצאת מההכנעה.
פלייר ניסתה לבצע את מהלך הספיר, אבל ריפלי זזה מן הדרך, הכתה את האלופה בראשה וביצעה עליה את מהלך הסיום שלה, אך ההצמדה שבאה לאחר מכן הסתיימה בספירת שתיים בלבד.
פלייר טיפסה במעלה החבל העליון במטרה לסיים את הקרב, מנגד, ריפלי הטיחה את ראשה של פלייר בעמוד הזירה, מה שאיפשר לה לבצע את מהלך ה-Riptide מהחבל העליון, שהספיק לה כדי לנצח בקרב ולזכות באליפות הנשים של סמאקדאון.
זכייה זו הפכה את ריפלי למתאבקת הראשונה שמנצחת את שארלוט פלייר בקרב יחידים ברסלמניה.
בנוסף, ריפלי הפכה למתאבקת הראשונה אשר זוכה בחמש חגורות אליפות שונות במחלקת הנשים: אליפות הנשים של Raw, סמאקדאון, NXT, NXT UK ואליפות זוגות הנשים של ה-WWE.
מנחי רסלמניה, המיז וסנופ דוג הגיעו לזירה על מנת לבשר על תכולת האצטדיון הרשמית ללילה הראשון, שנמדדה עם 80,497 צופים.
סנופ דוג אמר למיז שהוא חייב להתמודד בקרב כלשהו במסגרת האירוע.
אתגר זה הוביל לשובו של פאט מקאפי.
סנופ דוג, ששימש כסגן המנחה, הפך את הקרב בין השניים לרשמי.
ברגעי הסיום של קרב מאולתר זה, המיז התגרה בטייט אנד של קבוצת הפוטבול סן פרנסיסקו 49' ג'ורג' קיטל, שנכח בקהל.
קיטל קפץ מעל מעקה הבטיחות והכה את המיז ללא ידיעתו של השופט.
מקאפי ניצל זאת על מנת לבצע את מהלך הסוונטון על המיז, שהיה מחוץ לזירה.
מקאפי, שהחזיר את המיז לזירה, הכה אותו בעזרת מהלך הפאנט, שהספיק לו כדי לנצח בקרב.
לאחר הקרב, מקאפי חגג בזירה עם קיטל.
מנגד, זיין ביצע על ג'יי את מהלך הבריינבאסטר מחוץ לזירה, דבר שאיפשר לאואנס לבצע עליו את מהלך הסוונטון בומב.
לאחר מכן, האחים הכו את זיין עם מספר מהלכי סופרקיק, שלא הספיקו להשאיר את כתפיו של זיין על המזרן בתום ניסיון ההצמדה.
כשאואנס ניסה לבצע על ג'ימי את מהלך הפאוורבומב, ג'יי מנע זאת ממנו, כשהשניים ביצעו על אואנס את מהלך הדאבל צ'וקסלאם על שולחן השדרנים.
בינתיים בזירה, האוסוס המשיכו להכות את זיין עם מהלכי סופרקיק ואז ביצעו עליו את מהלך הסיום המשותף שלהם, ה-1D, שגם הוא לא הספיק כדי לנצח בקרב.
ג'יי ביצע על זיין את מהלכו האישי של זיין, ה-Helluva Kick.
זיין, שהתאושש מעט מכל המכות שספג, ביצע על ג'יי את מהלך האקספלודר סופלקס אל תוך פינת הזירה.
אואנס הכניס עצמו לקרב וביצע על אלופי הזוגות את מהלך הפופ-אפ פאוורבומב, מהלכים שאיפשרו לזיין לבצע על ג'ימי את מהלך ה-Helluva Kick ולאואנס לבצע את מהלך הסטאנר על ג'יי, שגם הם לא הכריעו את הקרב.
כשאואנס ניסה לבצע פעם נוספת את מהלך הפופ-אפ פאוורבומב, ג'יי חמק מכך, וביחד עם אחיו, ביצעו על הטוען לכתר את מהלכי הסופרקיק.
כשאלופי הזוגות היו בדרכם לבצע פעם נוספת את מהלך ה-1D, הפעם מן החבל העליון, זיין משך את ג'ימי לרצפה, משיכה שאיפשרה לאואנס לבצע על ג'יי את מהלך האוולאנש פישרמן באסטר.
אואנס המשיך במומנטום שלו והכה את ג'ימי בעזרת מהלך הסטאנר, כשזיין ביצע על ג'יי שלושה מהלכי Helluva Kick, שהספיקו לצמד כדי להכריע את הקרב לטובתם ולזכות באליפות הזוגות הבלתי מעורערת של ה-WWE.
זכייה זו הפכה את אואנס לאלוף גראנד סלאם.
+ אישיויות אחרות על המסך (לילה 2) תפקיד: שם:צוות השידור באנגליתמייקל קולקורי גרייבסטייטוס אוניל (קרב על האליפות הבין יבשתית)צוות השידור בספרדיתמרסלו רודריגזג'רי סוטוכרוזיםמייק רום (Raw)סמנת'ה אירוין (סמאקדאון)שופטיםדנילו אנפיביוג'ייסון איירסשון בנטג'סיקה קארדן אנגלרדפני לאשוןאדי אורנגוצ'אד פאטוןמראיינתקת'י קליפאנל לפני האירועקיילה ברקסטוןקווין פטריקפיטר רוזנברגבוקר טיוייד בארט
האירוע עצמו נפתח בקרב שבו אומוס (שלווה לקרב על ידי MVP) התמודד מול ברוק לסנר.
בסיום, לסנר ניסה לבצע על אומוס את מהלך הסיום שלו, ה-F5, אך האחרון חמק מכך.
לאחר מכן, לסנר הכה את יריבו בעזרת שלושה מהלכי ג'רמן סופלקס ואז הצליח לבצע את מהלך ה-F5 כדי להשיג את הניצחון בקרב.
אז, ליב מורגן וראקל רודריגז, נטליה ושוטצי, צ'לסי גרין וסוניה דוויל, ורונדה ראוזי ושיינה בייזלר התמודדו בקרב זוגות ראווה במחלקת הנשים.
ראוזי ובייזלר ניצחו בקרב זה לאחר שראוזי הכניעה את שוטצי בעזרת מהלך בריח יד.
בקרב שבא לאחר מכן, גונתר הגן על האליפות הבין יבשתית נגד דרו מקינטייר ושיימוס בקרב משולש.
ברגעי הסיום של הקרב, שיימוס ביצע על האלוף הבין יבשתי מאוסטריה את מהלך הסיום שלו, הברוג קיק, אך מקינטייר השליך את שיימוס מחוץ לזירה.
מקינטייר ביצע את מהלך הסיום שלו, ה-Claymore, אך ההצמדה שבאה לאחר מכן הסתיימה בספירת שתיים בלבד.
שיימוס ביצע פעם נוספת את הברוג קיק, הפעם על מקינטייר, אך בזמן ניסיון ההצמדה של שיימוס, גונתר ביצע את מהלך הדייבינג ספלאש על טועניו לכתר.
גונתר, שהיה נמצא במומנטום, ביצע על שיימוס את מהלך הפאוורבומב תוך כדי שהטיח אותו במקינטייר ואז ביצע על מקינטייר את אותו המהלך, שהספיק לו כדי לנצח בקרב ולשמור על תוארו.
בקרב הרביעי, ביאנקה בלאייר הגנה על אליפות הנשים של Raw נגד אסקה.
בסיום, בלאייר ביצעה על הטוענת לכתר את מהלך הפאוורבומב מחוץ לזירה.
אלופת הנשים ניסתה לבצע את מהלך הסיום שלה, ה-Kiss of Death, אך אסקה הפכה זאת למהלך הקודברייקר.
אסקה ניסתה לבצע את מהלך האסיאן מיסט, אך היא פיספסה, פיספוס שאיפשר לבלאייר לבצע עליה את מהלך הסיום שלה, אך פעם נוספת אסקה הפכה זאת למהלך משלה מסוג בריח יד.
בלאייר, שסירבה לומר נואש, הניפה את אסקה בעודה נמצאת במהלך ההכנעה, ביצעה עליה את מהלך ה-K.O.D.
כדי לנצח בקרב, ניצחון שהקנה לה הגנה מוצלחת על תוארה.
אז, מנחי רסלמניה, המיז וסנופ דוג הגיעו לזירה על מנת לבשר על תכולת האצטדיון הרשמית ללילה השני, שנמדדה עם 81,395 צופים; תכולה כוללת של 161,892 צופים עבור שני הלילות.
המיז החל לתרץ בפני סנופ דוג את הפסדו בלילה הקודם למקאפי מכיוון שהיה לא מוכן לקרב.
לפתע, שיין מקמהן הופיע לראשונה מאז רויאל ראמבל 2022 על מנת לאתגר את המיז לקרב מאולתר נוסף.
סנופ דוג הפך את הקרב ביניהם לרשמי, אך מקמהן נפצע כבר בתחילת הקרב, כשקרע את שריר הירך הארבע-ראשי, דבר שגרם לקרב להיעצר.
ברגע מאולתר, סנופ דוג נכנס לקרב ואיתגר את המיז לקרב, כשהכה אותו בעזרת שני אגרופים ואז ביצע עליו את מהלך ה-People's Elbow כדי להנחיל למיז הפסד נוסף ברסלמניה.
הפסד זה הפך את המיז למתאבק הראשון שמפסיד בשני לילות של רסלמניה מאז שהארגון פיצל את האירוע לשני לילות בשנת 2020.
בקרב הלפני אחרון, אדג' התמודד מול "הדימון" פין באלור בקרב גיהנום בכלוב.
אדג' הטיח בראשו של באלור סולם, כשמאוחר יותר נודע שגרם לחתך עמוק וכתוצאה מכך לתפרים.
במהלך הקרב, באלור ביצע על אדג' את מהלך הסיום שלו, ה-Coup de Grâce, אך ניסיון ההצמדה שבא לאחר מכן לא היה מוצלח.
באלור ניסה פעם נוספת לבצע מהלך זה, אך אדג' חמק מכך.
כשאדג' ניסה לבצע את מהלך הספיר, באלור זז וביצע במקום את מהלך הסלינגבלייד.
באלור הכה את אדג' במכות כיסא ולאחר מכן הניח אותו על שולחן.
הוא טיפס במעלה הכלוב וניסה לבצע את מהלך ה-Coup de Grâce, אך אדג' זז פעם נוספת מן הדרך ובאלור מצא את עצמו נוחת על השולחן במקום.
אדג' ניצל זאת לטובתו וביצע את מהלך הספיר ואז את מהלך ה"קונצ'יירטו", שבו הוא הניח את ראשו על כיסא אחד וחבט בו בעזרת כיסא אחר, מהלך אשר הספיק לו כדי להשיג את הניצחון בקרב.
בקרב המרכזי, רומן ריינס (שלווה לקרב על ידי פול היימן וסולו סיקואה) הגן על אליפות ה-WWE האוניברסלית הבלתי מעורערת נגד המנצח בקרב הרויאל ראמבל של הגברים, קודי רודס.
לאחר מספר דקות בהם השניים בחנו זה את זה, רודס ביצע על האלוף את מהלך הדרופ קיק, אך ריינס יצא מניסיון ההצמדה שבא לאחר מכן לאחר שנייה אחת.
בזמן שדעתו של השופט הוסחה, סיקואה תקף את רודס מחוץ לזירה ואז ריינה הצמיד אותו לספירת שתיים.
מחוץ לזירה, רודס ביצע על ריינס את מהלך הבקדרופ על שולחן השדרנים.
בחזרה בזירה, רודס ביצע את מהלך הקודי קאטר, שלא היה מספיק כדי לגבור על "מנהיג השבט".
סיקואה תקף פעם נוספת את רודס, הפעם עם חגורת המשקל של רודס, דבר שהוביל להרחקתו של סיקואה ממתחם הזירה.
מספר דקות לאחר מכן, רודס ביצע את מהלך הקרוס רודס לנוכח ספירת שתיים.
רודס התחמק מניסיון מהלך אגרוף הסופרמן של ריינס ובמקום זאת ביצע את מהלך הפדיגרי, שגם הוא לא הוביל לניצחון עבורו.
כשרודס קפץ מהחבל העליון, ריינס ביצע עליו את מהלך הספיר בעודו באוויר.
ריינס ביצע את מהלך חניקת הגיליוטינה, אך הטוען לכתר הספיק להתחמק ממהלך זה.
כשרודס ניסה לבעוט בריינס, האחרון זז מן הדרך ובעקבות זאת פגע בשופט, בעיטה שהובילה לאובדן הכרתו של השופט.
כשרודס ניסה לבצע את מהלך ה-DDT, האוסוס (ג'יי אוסו וג'ימי אוסו) הגיעו כדי לתקוף אותו, עד שאלופי הזוגות החדשים, קווין אואנס וסמי זיין נחלצו לעזרת רודס, כשקטטה בין הצמדים התפרצה אל תוך מתחם הקהל.
כששופט הקרב חזר, רודס ביצע ניסיון הצמדה, שלא צלח.
ברגעי הסיום של הקרב, רודס ביצע על אלוף העולם את מהלך המרפק הביוני שהיה מזוהה עם אביו המנוח ופעמיים את מהלך הקרוס רודס.
כשרודס היה בדרכו לבצע את מהלך הקרוס רודס בפעם השלישית, היימן הסיח את דעתו של השופט, דבר שאיפשר לסיקואה לחזור לקרב, להתגנב מאחור ולהכות את רודס בעזרת מהלך הסמואן ספייק.
ריינס סיים את הקרב בניצחון לטובתו ושמירה על תוארו לאחר שביצע על הטוען לכתר את מהלך הספיר.
כתוצאה מהניצחון של ריינס, זאת הייתה הפעם השביעית בתולדות הקרבות המרכזיים של רסלמניה, שבו דמות בלתי חביבה על הקהל מנצחת, כשריינס אחראי לשלושה מניצחונות בקרבות אלה ברצף כדמות זו.
רסלמניה 39 היה האירוע הרווחי ביותר בהיסטוריה של הארגון, כשההכנסות מאירוע זה נמדדו בכ-21.6 מיליון דולר.
האירוע קיבל בעיקר ביקורות חיוביות בקרב המבקרים והצופים, כשהקרבות אשר זכו לשבחים הרבים ביותר היו קרב זוגות על אליפות הזוגות הבלתי מעורערת של ה-WWE, הקרב בין לוגאן פול לסת' "פריקין" רולינס וקרב הגיהנום בכלוב.
הקרב על אליפות הנשים של סמאקדאון זכה גם הוא למחמאות, כשהעיתונאי של Wrestling Observer Newsletter, דייב מלצר קרא לקרב זה "אחד הטובים בהיסטוריה של מחלקת הנשים ב-WWE".
בנוסף, הקרב המרכזי על אליפות ה-WWE האוניברסלית הבלתי מעורערת קיבל ביקורת חיובית ברובה, אך זכה לביקורת שלילית עקב הסיומת ותוצאת הקרב, כשנטען שהיא ממוחזרת.
אותו מלצר דירג את הקרב המרכזי על אליפות הזוגות מהלילה הראשון ואת הקרב על האליפות הבין יבשתית מהלילה השני עם חמישה כוכבים; אלו היו שני הקרבות הראשונים ברסלמניה שזוכים לציון של חמישה כוכבים ממלצר מאז הקרב בין ברט הארט ל"סטון קולד" סטיב אוסטין ברסלמניה 13 בשנת 1997.
מאז ינואר 2023, הייתה שמועה שלפיה ארגון ה-WWE הועמד למכירה.
מספר שעות לפני קיום הלילה השני של רסלמניה 39, רשת הטלוויזיה CNBC דיווחה לפי מספר מקורות על עסקה שנרקמת ועתידה להתרחש בין WWE לחברת Endeavor, החברה שמחזיקה בארגון האמנויות לחימה משולבות, ה-UFC.
העסקה כללה מיזוג בין ה-WWE ל-UFC כחברה נסחרת ציבורית, כשחברת Endeavor מחזיקה ב-51% מהמניות.
המכירה אושרה סופית יום לאחר מכן ב-3 באפריל 2023, כשמיזוג החברות יקרה במהלך המחצית השנייה של השנה.
לפיכך, רסלמניה 39 הפך לאירוע האחרון שבעליו הבלעדיים היו ה-WWE ונשלט על ידי משפחת מקמהן.
לילה לאחר מכן בתוכנית Raw, טריפל H הודיע שלמרות כל החדשות סביב הארגון (אזכור למכירת הארגון לחברת Endeavor), שום דבר לא הולך להשתנות.
לאחר מכן, הוא הציג את אלוף ה-WWE האוניברסלי הבלתי מעורער, רומן ריינס, שלווה על ידי פול היימן וסולו סיקואה.
קודי רודס קטע אותם, כשאמר שריינס ניצח בקרב הודות להתערבותו של סיקואה ולאחר מכן איתגר אותו לקרב חוזר, שאליו ריינס נענה בסירוב.
רודס הציב אתגר נוסף, הפעם בפני ריינס וסיקואה לקרב זוגות בהמשך הערב, אתגר שאליו ריינס הסכים.
היימן הציב תנאי לקיום קרב זה, כשהשותף של רודס יהיה חייב להיות אדם שלא יכול לאתגר את ריינס על חגורת האליפות שלו כל עוד ריינס הוא האלוף.
ברוק לסנר יצא אל הזירה על מנת להסכים לקרב מתוך ידיעה שההתניה לא תקפה לגביו עוד מההתניה שהוצבה לו בקרב ביניהם בסאמרסלאם 2020. לעומת זאת, קרב הזוגות לא התקיים, זאת לאחר שלסנר תקף באכזריות את רודס עוד לפני שהקרב החל.
מאוחר יותר, דווח שלסנר זעם על המעמד שלו ברסלמניה, כשהקרב שלו פתח את הלילה השני של האירוע.
שבוע לאחר מכן, רודס איתגר את לסנר לקרב ביניהם באירוע הבא, באקלאש.
עוד בפרק העוקב, ריי מיסטריו דיבר על הניצחון שלו על בנו, דומיניק, מנגד, אלוף ארצות הברית, אוסטין ת'יאורי קטע אותו.
הדבר הוביל לקרב שאינו היה על התואר בין השניים, שבו ת'יאורי יצא עם ידו על העליונה לאחר הסחת דעת מצד דומיניק.
לאחר הקרב, חבר קבוצת ה-Judgment Day, דמיאן פריסט תקף את באד באני, שישב במתחם הזירה ולאחר מכן ביצע עליו את מהלך הצ'וקסלאם על שולחן השדרנים.
שבוע לאחר מכן, כשריי דיבר פעם נוספת, בנו קטע אותו שוב.
ריי איתגר אותו לקרב חוזר, אך דומיניק סירב.
לעומת זאת, ריי התמודד מול פין באלור בקרב שבו באלור ניצח לאחר הסחת דעת נוספת מצד דומיניק.
בתוכנית סמאקדאון באותו השבוע, The Brawling Brutes (שיימוס, רידג' הולנד ובוץ') ניצחו את קבוצת אימפריום (גונתר, לודוויג קייזר וג'ובאני וינצ'י).
סמי זיין התמודד מול ג'יי אוסו בקרב המרכזי של התוכנית.
עוד לפני שהקרב התקיים, מאחורי הקלעים, קווין אואנס הותקף על ידי סולו סיקואה, לכאורה.
ג'יי ניצח את זיין בקרב ביניהם לאחר הסחת דעת מצידו של אותו סיקואה.
לאחר מכן, סיקואה המשיך לתקוף את זיין עד שג'יי עצר אותו ותקף את זיין בעצמו.
מאט רידל, שביצע את חזרתו, נחלץ לעזרת זיין עקב ההיסטוריה שלו עם קבוצת הבלודליין, זאת לאחר שסיקואה השבית אותו מפעילות עוד בחודש דצמבר.
שבוע לאחר מכן, נאומם של זיין ואואנס נקטע על ידי האוסוס וסיקואה.
לאחר מכן, קטטה פרצה ביניהם, כשזיין, אואנס ורידל יצאו עם ידם על העליונה.
עוד בפרק זה, טריפל H הודיע שהדראפט חוזר.
התאריכים לקיום הדראפט התגלו שבוע לאחר מכן, כשהוא יחול ב-28 באפריל בפרק של התוכנית סמאקדאון ויסתיים ב-1 במאי בפרק של התוכנית Raw.
רסלמניה 41 היה אחד מאירועי השלם וצפה של ארגון ההיאבקות האמריקאי, ה-WWE, ששודר בנטפליקס באופן בין-לאומי ובשירות הזרמת המדיה Peacock ברחבי ארצות הברית.
האירוע כלל את שני המותגים (Raw וסמאקדאון) ונערך ב-19 וב-20 באפריל 2025, באצטדיון אליג'אנט שבפרדייז, נבדה.
האירוע היה אירוע הרסלמניה השני שיתרחש באזור לאס וגאס, כשהראשון היה רסלמניה 9 בשנת 1993. האירוע היה האירוע ה-41 בסדרת אירועי רסלמניה.
אירוע זה היה אירוע הרסלמניה הראשון שהתקיים במהלך סוף השבוע של חג הפסחא ואירוע הרסלמניה הראשון אשר כלל קרב של CM פאנק מאז רסלמניה 29 שנת 2013, אשר היה הקרב המרכזי הראשון שלו בקריירה במסגרת אירועי רסלמניה.
בנוסף, האירוע כלל את קרב הרסלמניה האחרון של ג'ון סינה בשל פרישתו מהענף בסוף שנת 2025.
בקרב המרכזי של הלילה הראשון, שהיה קרב שכלל מתאבקים משני המותגים, נציג Raw, סת' רולינס ניצח את נציג Raw, CM פאנק ואת נציג סמאקדאון, רומן ריינס בקרב משולש, שבו פול היימן בגד הן בפאנק והן בריינס על מנת לחבור לשורות רולינס.
עוד ברשימת הקרבות, ג'ייקוב פאטו ניצח את LA נייט וזכה באליפות ארצות הברית, טיפאני סטרטון ניצחה את מנצחת הרויאל ראמבל של הנשים, שארלוט פלייר ושמרה על אליפות הנשים של ה-WWE, כשבקרב הפותח, מנצח קרב הרויאל ראמבל של הגברים, ג'יי אוסו ניצח את גונתר כתוצאה מהכנעה וזכה באליפות העולם במשקל כבד.
בקרב המרכזי של הלילה השני, ג'ון סינה ניצח את קודי רודס וזכה באליפות ה-WWE הבלתי מעורערת, זכייה 17 במספר אשר קבעה שיא חדש בזכיות באליפויות העולם של הארגון (כשהקודם היה שייך בצוותא לסינה ולריק פלייר).
עוד באותה התקופה, מחזיק המניות בחברת TKO, דוויין "דה רוק" ג'ונסון ניסה לשחד את אלוף ה-WWE הבלתי מעורער, קודי רודס כדי שישמש כאלוף התאגיד בטענה שהם הפכו לחברים לאחר העימות שלהם ברסלמניה הקודמת ושיש ביכולותו למנף את הקריירה של רודס לגבהים חדשים.
באירוע תא ההדחות: טורונטו, סינה ניצח בקרב תא ההדחות, ניצחון שהקנה לו קרב מול רודס באירוע הרסלמניה.
לאחר הקרב, רודס עשה את דרכו לזירה על מנת לברך את סינה, אך הוא נקטע על ידי דה רוק שדרש מרודס את התשובה להצעה שלו.
רודס הגיב בכך שהוא מעוניין לקבל את סינה האמיתי ברסלמניה 41 ולא את הגרסה ה"מייבבת" שלו.
סינה טען מנגד, שכשהוא יזכה בחגורת האליפות, הוא יפריש אותה איתה.
מאוחר יותר, נודע שהקרב בין השניים הוא הקרב המרכזי של הלילה השני.
כש-CM פאנק ביצע את חזרתו באירוע סדרת ההישרדות: WarGames בנובמבר 2023, הוא במהרה הפך למטרה עבור סת' רולינס.
לאחר שלא היה כשיר להתחרות במשך מספר חודשים עקב קרע בשריר הזרוע התלת-ראשי במסגרת אירוע הרויאל ראמבל לשנת 2024, פאנק חזר מפציעה והרגיז את רולינס במספר מפגשים ביניהם.
בחודש נובמבר, פאנק הצטרף לקבוצתו של רומן ריינס בקרב "משחקי מלחמה" של אירוע סדרת ההישרדות: WarGames לאותה השנה לצד המנג'ר שלו לשעבר והיועץ המיוחד של ריינס בהווה, פול היימן, כשהיימן התחייב לכך שהוא יהיה חייב לפאנק טובה עקב צירופו לקבוצה.
בקרב זה, קבוצתם של פאנק וריינס ביחד עם האוסוס (ג'יי אוסו וג'ימי אוסו) וסמי זיין גברו על קבוצת הבלודליין (סולו סיקואה, ג'ייקוב פאטו, טאמה טונגה, טנגה לואה) וברונסון ריד.
פאנק הפך למטרה עבור רולינס פעם נוספת עקב שנאתו של האחרון כלפי ריינס ופאנק.
רגשות אלו הובילו לקיום קרב בין רולינס לפאנק בפרק הבכורה של התוכנית Raw בנטפליקס, שבו פאנק יצא עם ידו על העליונה.
באירוע הרויאל ראמבל לשנת 2025, פאנק הדיח הן את ריינס והן את רולינס.
השלושה התקוטטו ביניהם במתחם הזירה שם רולינס ביצע את מהלך הסטומפ על ריינס, שגרם לו להיעדר מן המרקע במשך מספר שבועות.
פאנק היה אחראי להדחתו של רולינס גם מקרב תא ההדחות.
לאחר הדחתו, רולינס לבסוף ביצע את מהלך הסטומפ על פאנק, מהלך שעזר לג'ון סינה לנצל זאת לטובתו ולהדיח את פאנק מהקרב.
בפרק העוקב של התוכנית Raw, פאנק דיבר על הכישלון שלו לקבל קרב מרכזי באירוע הגדול של השנה, רסלמניה, עד שהגיע לקטטה נוספת עם רולינס.
הם התמודדו זה מול זה שבוע לאחר מכן במסגרת קרב כלוב, שבו רולינס ניצח לאחר שריינס שביצע את חזרתו, הוציא אותו מן הכלוב כאות נקמה על המתרחש ברויאל ראמבל.
אז, ריינס תקף גם את פאנק.
לאחר תיגרה נוספת בין השלושה ב-21 במרץ בפרק של התוכנית סמאקדאון, קרב משולש נקבע לאירוע רסלמניה 41. במהלך מעמד חתימת החוזה בין השלושה שבוע לאחר מכן, היימן הודיע שהקרב ישמש כקרב המרכזי של רסלמניה.
לאחר שהכיר תודה על כך שהוא כלול סוף סוף בקרב מרכזי של רסלמניה, פאנק הודיע שזאת לא הטובה שהיימן חייב לו.
ב-4 באפריל בפרק של התוכנית סמאקדאון, פאנק חשף את הטובה שהתבטאה בכך שהיימן יהיה בפינת הזירה שלו, ולא של ריינס.
כעבור שלושה ימים בפרק של התוכנית Raw, רולינס תקף את היימן, כשפאנק יצא להגנתו של האחרון והציתה ריב פיזי בין רולינס לפאנק, שבו רולינס גבר עליו.
בזמן שרולינס היה בדרכו לבצע את מהלך הסטומפ על היימן, הוא עצר באמצע הדרך ואמר שעכשיו היימן חייב לו טובה.
לאחר מכן, נודע שהקרב המשולש הוא הקרב המרכזי של הלילה הראשון.
באירוע Saturday Night's Main Event XXXVIII, שנערך ב-25 בינואר 2025, גונתר ניצח את ג'יי אוסו ושמר על אליפות העולם במשקל כבד.
לאחר שערך הופעה בפרק של התוכנית "סמאקדאון", אוסו פתח את הפרק של התוכנית Raw ב-10 בפברואר, שבו הוא הותקף על ידי גונתר.
לאחר מכן, אוסו החליט שהוא יאתגר את גונתר לקרב על אליפות העולם במשקל כבד באירוע רסלמניה 41. מאוחר יותר, נקבע שהקרב יתקיים בלילה הראשון של האירוע.
עקב כך, ריפלי העניקה לסקיי קרב על התואר ב-3 במרץ במסגרת פרק של התוכנית Raw.
באירוע תא ההדחות, נציגת סמאקדאון, ביאנקה בלאייר ניצחה בקרב לאחר שגברה על אלכסה בליס, ביילי, ליב מורגן, נעמי ורוקסן פרז, כשבקרב בין ריפלי לסקיי, האחרונה ניצחה את האלופה וזכתה באליפות; בעקבות הזכייה, נקבע שסקיי תגן על אליפות הנשים העולמית מול בלאייר ברסלמניה.
במהלך מעמד חתימת החוזה ב-17 במרץ בפרק של התוכנית Raw, ריפלי קטעה את המתרחש וביצעה את מהלך הפאוורבומב על סקיי, כשבדרך היא פגעה בבלאייר, לאחר מכן, ריפלי המשיכה וחתמה על החוזה במקום הטוענת לכתר.
סקיי הייתה אמורה להתמודד מול ריפלי בפרק השבועי של 31 במרץ בקרב חוזר על התואר, כשבלאייר שימשה כשופטת המיוחד לקרב.
לעומת זאת, הקרב הסתיים בפסילה כפולה, שגרמה לסקיי לשמור על התואר.
הג'נרל מנג'ר של Raw, אדם פירס קבע לבסוף שסקיי תגן על אליפות הנשים העולמית מול בלאייר וריפלי בקרב משולש באירוע רסלמניה 41. מאוחר יותר, נקבע שהקרב בין שלוש המתמודדות יתקיים בלילה השני של האירוע.
באירוע הרויאל ראמבל, AJ סטיילס מהמותג סמאקדאון ערך חזרה מפתיעה מפציעה, כשהשתתף בקרב הרויאל ראמבל המסורתי, עד שהודח על ידי לוגאן פול מהמותג Raw.
כחלק מ"חלון העברות" של ה-WWE, סטיילס הועבר למותג Raw.
לאחר מספר שבועות של עימותים, סטיילס איתגר את פול לקרב ב-31 במרץ בפרק של התוכנית Raw, לעומת זאת, פול סירב בטענה שהוא לא יתמודד מול סטיילס באירוע שולי, כשהצביע על השלט של רסלמניה; לאחר מכן, קטטה בין השניים פרצה.
מאוחר יותר באותו הערב, הג'נרל מנג'ר של Raw, אדם פירס קבע קרב בין השניים לאירוע רסלמניה 41. מאוחר יותר, נקבע שהקרב בין השניים יתקיים בלילה השני של האירוע.
לאחר ש-LA נייט הגן בהצלחה על אליפות ארצות הברית ב-7 במרץ בפרק של התוכנית "סמאקדאון", מספר מתאבקים הצהירו על כוונותיהם לזכות באליפות ארצות הברית, כולל חבר קבוצת הבלודליין, ג'ייקוב פאטו.
ב-21 במרץ בפרק של התוכנית "סמאקדאון", ברון סטרומן, שהיה מצוי ביריבות עם הבלודליין (פאטו, סולו סיקואה וטאמה טונגה) במשך מספר חודשים, הניצח את פאטו כתוצאה מפסילה לאחר שסיקואה וטאמה טונגה תקפו אותו, וכתוצאה מכך קיבל קרב על התואר מול נייט שבוע לאחר מכן בתוכנית.
הקרב בין השניים הסתיים ללא הכרעה לאחר שפאטו תקף את שניהם.
ב-4 באפריל בפרק של התוכנית "סמאקדאון", פאטו ניצח את סטרומן בקרב מי שעומד אחרון אשר קבע את הטוען לכתר לאליפות ארצות הברית של נייט ברסלמניה 41 אשר נקבע מאוחר יותר ללילה הראשון של האירוע.
ב-17 בפברואר בפרק של התוכנית Raw, לאחר הקרב של חבר קבוצת The Judgment Day, דומיניק מיסטריו, האלוף הבין-יבשתי, ברון ברייקר תקף לא במכוון את מיסטריו, דבר שהוביל לקרב שאינו היה על התואר בין השניים בפרק הבא של התוכנית.
הקרב הסתיים בפסילה לאחר שחבריו לקבוצה של מיסטריו, קרליטו ופין באלור תקפו את האלוף.
בפרק העוקב, הקבוצה תקפה פעם נוספת את ברייקר, אך האחרון הצליח לצאת עם ידו על העליונה במקרה זה.
ב-17 במרץ, מיסטריו העלה לדיון את צירופו של פנטה לשורות הקבוצה, למורות רוחו של באלור.
מאוחר יותר באותו הערב, ברייקר ניצח את באלור ושמר על תוארו.
לאחר הקרב, מיסטריו וקרליטו תקפו את ברייקר עד שפנטה הגיע ואיזן את מאזן הכוחות.
לאחר שנחלץ לעזרת ברייקר, פנטה הביט על האלוף כאחד שמעוניין לזכות באליפות.
שבוע לאחר מכן, מיסטריו הציע באופן רשמי לפנטה מקום בקבוצת "יום הדין".
באותו הערב, ברייקר הגן על תוארו מול פנטה בקרב שבו ברייקר ניצח כתוצאה מפסילה לאחר שמיסטריו וקרליטו תקפו אותו.
לאחר הקרב, מיסטריו ניסה לגרום לפנטה לתקוף את ברייקר בעזרת כיסא, לעומת זאת, פנטה תקף את מיסטריו.
ברייקר ופנטה חברו זה לזה לקרב זוגות מול באלור ומיסטריו ב-31 במרץ, שבו האחרונים ניצחו לאחר שברייקר תקף בטעות בעזרת מהלך הספיר את פנטה.
ב-7 באפריל, הג'נרל מנג'ר של Raw, אדם פירס קבע שברייקר יגן על חגורת האליפות שלו מול באלור, מיסטריו ופנטה בקרב מרובע באירוע רסלמניה 41. מאוחר יותר, נודע שהקרב יתקיים בלילה השני של האירוע.
במהלך שלהי שנת 2024 ותחילת שנת 2025, צ'אד גייבל נקלע לרצף הפסדים מול מתאבקי לוצ'דור.
גייבל הגיב בכך שהוא לקח חופש מה-WWE (כחלק מהעלילה) על מנת לפתור את "בעיות הלוצ'ה ליברה" שלו.
ב-10 במרץ בפרק של התוכנית Raw, לוצ'דור בלתי מזוהה עם מסכה בעיצוב אמריקאי, שרמזה על דמיון בין קבוצתו של גייבל, אמריקן מייד, גרמה להפסדם של Latino World Order (LWO) (ריי מיסטריו ודרגון לי) בקרב זוגות.
גייבל הכחיש בתגובה שהוא הלוצ'דור מתחת למסכה.
המתאבק שעטה את המסכה ונודע בשם הבמה אל גרנדה אמריקנו (בתרגום מספרדית: "האמריקאי הגדול"), ניצח את לי בקרב ה"בכורה" שלו בפרק של 24 במרץ.
שבועיים לאחר מכן, אמריקנו וחברי קבוצת אמריקן מייד, האחים קריד (ברוטוס קריד וג'וליוס קריד) גברו על LWO (לי, חואקין ויילד וקרוז דל טורו) בקרב שלושה נגד שלושה לאחר שאייבי נייל הכניסה חתיכת פלדה למסכה של אמריקנו על מנת להשתמש בה נגד לי.
מאוחר יותר באותו הערב, מיסטריו אמר שאמריקנו לועג לתרבות ומסורת ההיאבקות המקסיקנית ואף דרש קרב מולו, כשהג'נרל מנג'ר של Raw, אדם פירס נענה לכך בחיוב ואפשר למיסטריו לקבוע את המועד לקיום הקרב, כשהאחרון בחר שהקרב יתקיים ברסלמניה 41, כשנחשף שנקבע ללילה הראשון של האירוע.
ב-18 באפריל בפרק האחרון של "סמאקדאון" לפני רסלמניה, ריי פיניקס הדיח את גייבל מקרב הבאטל רויאל לזכר אנדרה הענק, אך הודח לאחר מכן על ידי אמריקנו, שאינו היה חלק מהקרב.
מאוחר יותר באותו הערב, מיסטריו, לי ופיניקס ניצחו את גייבל והאחים קריד בקרב שלושה נגד שלושה; לעומת זאת, במהלך הקרב, מיסטריו ספג פציעה, שהתבררה כקרע במפשעה.
יום לאחר מכן בספירה לאחור לקראת רסלמניה 41, מיסטריו הודיע שהוא אינו כשיר להתחרות בקרב המתוכנן והצהיר שמחליפו בקרב מול אמריקנו יהיה ריי פיניקס.
מיד לאחר שדרו מקינטייר זכה באליפות העולם במשקל כבד ברסלמניה 40, הוא התגרה ביריבו באותה התקופה, CM פאנק, ששימש כשדרן האורח של הקרב.
פאנק לבסוף תקף את מקינטייר עם סד הזרוע שלו, תקיפה שעזרה לדמיאן פריסט לפדות בהצלחה את מזוודת כסף בבנק שלו על מקינטייר ולזכות בחגורת האליפות; לפיכך, תקופת כהונתו של מקינטייר כאלוף נמשכה באורך 5 דקות ו-46 שניות בלבד.
במהלך החודשים הבאים, פריסט ומקינטייר המשיכו את הפיוד ביניהם, כשפריסט ניצח את מקינטייר ב-15 ביוני באירוע Clash at the Castle: Scotland ושמר על התואר.
באירוע כסף בבנק, מקינטייר ניצח בקרב הכסף בבנק וכבר באותו הערב, הוא פדה ללא הצלחה את מזוודת כסף בבנק שלו, על פריסט.
לעומת זאת, פריסט הפסיד את חגורת האליפות לגונתר באירוע סאמרסלאם.
בינואר 2025 כחלק מ"חלון העברות" של ה-WWE, גם מקינטייר וגם פריסט הועברו למותג סמאקדאון.
שניהם השתתפו גם בקרב הרויאל ראמבל וגם בקרב תא ההדחות, כשבשניהם פריסט הדיח את מקינטייר.
לאחר הדחתו מקרב תא ההדחות, מקינטייר תקף את פריסט כנקמה ואף גרם להדחתו מהקרב.
לאחר מספר שבועות נוספים של עימותים בין השניים, ב-10 באפריל, הג'נרל מנג'ר של סמאקדאון, ניק אלדיס קבע קרב בין פריסט למקינטייר באירוע רסלמניה 41, שמאוחר יותר נקבעה לו התניית קרב רחוב בסגנון "עיר החטאים".
מאוחר יותר, הקרב נקבע שיתקיים בלילה השני של האירוע.
לאחר שגרמו להדחתו של ביג אי מקבוצת הניו דיי ב-2 בדצמבר 2024 בפרק של התוכנית Raw, קופי קינגסטון ואקסבייר וודס שמו לעצמם למטרה לזכות באליפות הזוגות העולמית, שהוחזקה בידי ה-War Raiders (אריק ואיבר).
לאחר הקרב, הניו דיי תקפו את האחרונים עד שבכירי הנהלת ה-WWE עצרו את המתרחש.
ב-11 באפריל, הג'נרל מנג'ר של Raw, אדם פירס הודיע שה-War Raiders יגנו על אליפות הזוגות העולמית מול הניו דיי בקרב חוזר באירוע רסלמניה.
מאוחר יותר, נקבע שהקרב בין הצמדים יתקיים בלילה הראשון של האירוע.
בפרק האחרון של התוכנית "סמאקדאון" לפני רסלמניה 41, רנדי אורטון, שהיה אמור להתמודד מול קווין אואנס באירוע, אך הקרב ביניהם התבטל בשל פציעה של האחרון, הציב אתגר פתוח בפני מתאבקי הארגון במסגרת הלילה השני של רסלמניה 41.
+ אישיויות אחרות על המסך (לילה 1) תפקיד: שם:צוות השידור באנגליתמייקל קולפאט מקאפיוייד בארטצוות השידור בספרדיתמרסלו רודריגזג'רי סוטוכרוזהאלישה טיילורשופטיםדנילו אנפיביושון בנטדפני לאשוןאדי אורנגוצ'ארלס רובינסוןריאן טראןרוד זאפאטהמראייניםקת'י קליביירון סקסטוןפאנל לפני האירועג'קי רדמונדג'ו טסיטורהביג איפיטר רוזנברג
הלילה הראשון של רסלמניה נפתח עם טריפל H שהלהיב את הקהל.
האירוע עצמו נפתח בקרב שבו גונתר הגן על אליפות העולם במשקל כבד נגד מנצח קרב הרויאל ראמבל, ג'יי אוסו.
במהלך הקרב, אוסו בלם את ניסיון מהלך הפאוורבומב של גונתר וביצע במקום את מהלך האוסו ספלאש.
ברגעי הסיום של הקרב, כשגונתר ניסה לבצע מהלך פאוורבומב, אוסו מנע ממנו זאת, כשביצע מהלך פאוורבומב משלו.
לאחר מכן, אוסו ביצע שלוש פעמים את מהלך האוסו ספלאש ואז השתמש בחניקת הסליפר הולד, כשגרם לגונתר להיכנע, וכתוצאה מכך לזכות בחגורת האליפות.
לאחר הקרב, ג'יי חגג בזירה עם אחיו, ג'ימי אוסו.
אז, ה-War Raiders (אריק ואיבר) הגנו על אליפות הזוגות העולמית נגד הניו דיי (קופי קינגסטון ואקסבייר וודס).
בסיום, הניו דיי ביצעו את מהלך המידנייט האוור על איבר כדי לזכות בחגורות האליפות.
בקרב שבא לאחר מכן, ג'ייד קרגיל התמודדה מול נעמי.
בסיום, קרגיל ביצעה את מהלך הפאוורבומב ואת מהלך הסיום שלה, ה-Jaded על מנת להשיג את הנקמה שלה ואת הניצחון בקרב.
בקרב הרביעי, LA נייט הגן על אליפות ארצות הברית נגד ג'ייקוב פאטו.
הטוען לכתר שלט במרבית הקרב, כשבסיום, נייט בלם מתקפה, כשהפך את מהלך המונסולט של פאטו למהלך ה-BFT, שלא הפסיק לאלוף כדי לשמור על תוארו.
לאחר מכן, פאטו ביצע את מהלך הסמואן דרופ מהחבל העליון ופעמיים את מהלך המונסולט מהחבל העליון כדי לנצח ולזכות בתואר הנכסף.
אז, ריי פיניקס התמודד מול אל גרנדה אמריקנו.
במהלך הקרב, אמריקנו ביצע את מהלך המונסולט סנטון, שלא הספיק לו כדי להשיג הצמדה לשלוש.
בסיום, פיניקס, לא היה מודע לכך שאמריקנו הכניס חתיכת פלדה למסכה שלו, דבר שאיפשר לאמריקנו לנגוח בפיניקס בעודו באוויר.
אמריקנו המשיך וביצע מהלך מהחבל העליון שהספיק לו כדי להשיג את הניצחון בקרב.
לפני הקרב המרכזי, שון מייקלס הגיע כדי להכריז על כמות צופים של 61,467 באצטדיון.
בקרב הלפני אחרון, טיפאני סטרטון הגנה על אליפות הנשים של ה-WWE נגד מנצחת קרב הרויאל ראמבל, שארלוט פלייר.
במהלך הקרב, פלייר ביצעה את מהלך הסיטאאוט פאוורבומב להצמדה לא מוצלחת לשלוש.
כשסטרטון ניסתה לבצע את מהלך הפריטייסט מונסולט אוור, פלייר התחמקה והפכה זאת לניסיון הצמדה משלה.
פלייר ביצעה את מהלך הברירה הטבעית מהחבל העליון, שאף הוא לא הספיק לה כדי לזכות בתואר.
בסיום, כשפלייר ניסתה לבצע את מהלך הספיר, סטרטון הפכה זאת לביצוע מהלך הרולינג סנטון והפריטייסט מונסולט אוור, שהספיקו לה כדי לשמור על התואר בהצלחה.
בקרב המרכזי, התקיים קרב משולש בין רומן ריינס, סת' רולינס ו-CM פאנק (שלווה לקרב על ידי פול היימן).
במהלך הקרב, פאנק ביצע את מהלך ה-DDT על ריינס ורולינס בו זמנית.
ריינס ופאנק ניטרלו את מהלכי הספיר וה-Go To Sleep, בהתאמה, שכפאנק הצליח לבצע את מהלך ההכנעה שלו עליו, האנקונדה וייס, עד שרולינס קפץ על השניים עם מהלך הפרוג ספלאש.
מנגד, ריינס ביצע את מהלך הספיר על השניים.
כשריינס ניסה לבצע מהלך ספיר נוסף, רולינס הפך זאת למהלך הפדיגרי, כשהסטומפ לא איחר לבוא, אך גם לא הספיק לו כדי לנצח.
פאנק ביצע על ריינס את מהלך הסיום שלו, ה-Go To Sleep.
מנגד, רולינס ביצע על פאנק את מהלך הפדיגרי.
רולינס ניסה לתאם מתקפה עם ריינס לזכר ימי קבוצת השילד כדי לשתק את פאנק משארית הקרב.
כשהיה נראה שמהלך השילד פאוורבומב יבוצע על ידי השניים, ריינס התחרט ותקף את רולינס ובמקום ביצע את מהלך הפאוורבומב בעצמו על פאנק על שולחן השדרנים ואז את אותו המהלך על רולינס על שולחן השדרנים האחר.
רגע משמעותי בקרב היה כשפאנק ביצע את ה-GTS על רולינס, ואז ריינס הגיע כדי לבצע את מהלך הספיר על פאנק, ובעודו נהדף מן החבלים, רולינס ביצע על ריינס את מהלך הסטומפ.
ברגעי הסיום של הקרב, היימן אחז בידו כיסא והעביר אותו לפאנק.
לעומת זאת, הוא בגד באותו פאנק, כשהכה אותו עם מכה מתחת לחגורה והעביר את הכיסא אל ריינס, שהגיב במכות בלתי פוסקות על פאנק.
כשריינס היה בדרכו לתקוף את רולינס עם הכיסא, היימן בגד גם בו עם מכה מתחת לחגורה והעביר את הכיסא עתה לרולינס.
רולינס ניצל זאת לטובתו, הכה את ריינס בעזרת הכיסא וביצע עליו את מהלך הסטומפ אשר הספיק לו כדי לצאת כמנצח הקרב המרכזי של הלילה הראשון של רסלמניה 41.
+ אישיויות אחרות על המסך (לילה 2) תפקיד: שם:צוות השידור באנגליתמייקל קולפאט מקאפיוייד בארטצוות השידור בספרדיתמרסלו רודריגזג'רי סוטוכרוזהאלישה טיילורשופטיםדנילו אנפיביוג'ייסון איירסג'סיקה קארדן אנגלראדי אורנגוצ'אד פטוןריאן טראןמראייניםקת'י קליביירון סקסטוןפאנל לפני האירועג'קי רדמונדג'ו טסיטורהביג איפיטר רוזנברג
הלילה השני של רסלמניה נפתח עם סטפני מקמהן שהלהיבה את הקהל.
האירוע עצמו נפתח בקרב שבו איאו סקיי הגנה על אליפות הנשים העולמית נגד ביאנקה בלאייר וריאה ריפלי בקרב משולש.
אלופת הנשים ביצע את מהלך הבלוקבאסטר על הטוענות לכתר באותו הזמן, אך שתיהן חמקו מניסיון ההצמדה הסמוך.
סקיי המשיכה לשלוט בקרב כשביצעה על ריפלי את מהלך המונסולט מחוץ לזירה.
מנגד, ריפלי ביצעה על בלאייר את מהלך ה-Razor's Edge.
בלאייר השתמשה במהלך ה-450 ספלאש על סקיי, אך ריפלי הגיע בזמן ושברה את ניסיון ההצמדה, כשביצעה על בלאייר את מהלך הסיום שלה, ה-Riptide, שלא קירב אותה לניצחון.
ריפלי ניסתה לבצע על סקיי את מהלך ה-Avalanche Riptide מהחבל העליון, שניטרלה זאת וביצעה במקום את מהלך המונסולט, כשריפלי הגיבה בהרמת הברכיים שלה.
בלאייר ביצעה על האלופה את מהלך הסיום שלה, ה-Kiss of Death, אך ריפלי מנעה זכייה שנייה שלה בתואר.
לאחר שהטוענות לכתר ניטרלו את מהלכי הסיום האחת של השנייה, בלאייר השתמשה בצַמָּה שלה על ריפלי כנשק וביצעה עליה את מהלך ה-Kiss of Death.
שניות בודדות לאחר מכן, סקיי ביצעה את מהלך המונסולט על השתיים, כשהצמידה את בלאייר לניצחון, שהקנה לה הגנה מוצלחת על התואר.
אז, דרו מקינטייר התמודד מול דמיאן פריסט במסגרת קרב רחוב "עיר החטאים".
מקינטייר שלט בתחילת הקרב, כשביצע את מהלך הסיום שלו, בעיטת ה-Claymore.
הוא המשיך בשליטתו, כשתקף את פריסט בעזרת כיסא ועטף את הצוואר של פריסט עימו.
פריסט מנע בעיטת Claymore נוספת, כשביצע במקום את מהלך הצ'וקסלאם.
הוא הסיר את הכריות המרפדות את עמודי הזירה לפני שמקינטייר ביצע את מהלך הספיינבאסטר.
"הלוחם הסקוטי" ארגן לעצמו שולחן וניסה לבצע את מהלך ה-White Noise (השייך לשיימוס), אך יריבו ביצע במקום את מהלך ה-Razor's Edge על השולחן.
מקינטייר שהתאושש ממכה זו, הכה את פריסט עם מהלך ה-Future Shock DDT על מדרגות הזירה בצעד שלא היה מוצלח בהשגת הניצחון.
בסיום, מקינטייר השתמש בבעיטת ה-Claymore על כיסא שהוצמד לאחד מעמודי הזירה, שהספיק לו כדי להשיג את הניצחון בקרב.
בקרב שבא לאחר מכן, ברון ברייקר הגן על האליפות הבין-יבשתית נגד פנטה, פין באלור ודומיניק מיסטריו בקרב מרובע.
ברייקר ביצע על באלור את מהלך המילטארי פרס פאוורסלאם ואת מהלך הספיר על מיסטריו, רק כדי שבאלור יגיע וישבור את ניסיון ההצמדה שיבוא לאחר מכן.
פנטה השתמש במהלך הפנטה דרייבר על באלור, כשהאלוף המכהן, ברייקר הגיע ומנע את ניסיון ההצמדה.
פנטה ביצע על מיסטריו את מהלך המקסיקן דיסטרויר, אך קרליטו הגיע ומשך את פנטה מחוץ לזירה, כשברייקר הגיב במהלך הספיר על קרליטו.
באלור ביצע על ברייקר את מהלך הסיום של באלור, ה-Coup de Grâce, אך מיסטריו נחת על השניים עם מהלך הפרוג ספלאש ואז הצמיד את חברו לקבוצת "יום הדין" כדי לנצח בקרב ולזכות באליפות הבין-יבשתית.
הקרב הרביעי היה קרב האתגר הפתוח של רנדי אורטון.
יריבו של אורטון היה לא אחר מאלוף העולם של TNA, ג'ו הנדרי.
הנדרי ניטרל את מהלך ה-RKP למהלך הפולאווי סלאם.
בסיום, אורטון הצליח להכות את אלוף העולם של TNA במהלך ה-RKO, שהספיק לו כדי לרשום ניצחון זריז.
אז, AJ סטיילס התמודד מול לוגאן פול.
סטיילס ניסה לבצע את מהלך ה-450 ספלאש, אך פול הרים את הברכיים שלו וביצע עליו במקום את מהלך הסטיילס קלאש של סטיילס, כשהאחרון התאושש במהרה וביצע את אותו המהלך.
לאחר מכן, ג'ף, שחבר בפמליה של פול, הגיח עם אגרופן כשבמטרתו להעניק אותו לפול, לעומת זאת, קאריון קרוס הגיע ומנע את המתרחש.
סטיילס הטיח את ג'ף במעקה הבטיחות וזרק את האגרופן הרחק מהישג יד, לא לפני שהוא הכה את קרוס.
סטיילס ניסה לבצע את מהלך הפנומנל פורארם, אך פול חמק מן הדרך וביצע את מהלכי הלאקי פאנץ' והפולורייזר על סטיילס כדי לנצח בקרב.
בקרב הלפני אחרון, ליב מורגן וראקל רודריגז הגנו על אליפות זוגות הנשים של ה-WWE נגד ליירה ואלקיריה ויריבה מסתורית, שנחשפה כבקי לינץ'.
מורגן ורודריגז השיגו שליטה בקרב על פני ואלקיריה עד שלינץ' נכנסה לקרב.
לינץ' ביצעה על מורגן את מהלך ההכנעה שלה, ה-Dis-arm-her, אך רודריגז נחלצה לעזרת שותפתה כדי לשבור את ניסיון ההכנעה.
לינץ' השליכה את רודריגז מחוץ לזירה ומורגן ביצעה על לינץ' את מהלך הסיום שלה, ה-ObLIVion, אבל ואלקיריה הגיעה בזמן כדי למנוע את ההצמדה לשלוש.
ואלקיריה ביצעה על רודריגז את מהלך הטורנדו DDT מחוץ לזירה.
אז, לינץ' ביצעה על מורגן את מהלך המנהנדל סלאם שהספיק לה כדי להעניק לה ולוואלקיריה זכייה בחגורות האליפות.
לפני הקרב המרכזי, "סטון קולד" סטיב אוסטין הגיע על מנת להכריז על כמות צופים של 63,226 באצטדיון.
בקרב המרכזי, קודי רודס הגן על אליפות ה-WWE הבלתי מעורערת נגד ג'ון סינה.
רודס ביצע את מהלכי הפאוורסלאם, ה-Disaster Kick וה-Cody Cutter, שלא הספיקו לו ומנגד סינה ניטרל את מהלך המרפק הביוני וביצע במקום זאת את מהלך הסיום שלו, האטיטיוד אדג'סטמנט.
רודס התחמק מביצוע מהלך זה פעם נוספת, כשהפך זאת לניסיון הצמדה משלו.
סינה ביצע את אותו המהלך מחבל הזירה האמצעי, שגם הוא לא הספיק לו כדי לנצח.
רודס ניסה לבצע את מהלך הקרוס רודס, אך סינה הפך זאת למהלך אטיטיוד אדג'סטמנט נוסף, כשלאחר מכן השתמש במהלך ההכנעה שלו, ה-STF.
רודס יצא מניסיון הכנעה זה כשהוא דחף את סינה על השופט.
רודס החזיר לעצמו את השליטה בקרב, כשהכה את הטוען לכתר עם מהלך הקרוס רודס, שבתגובה הסיר את הכרית העליונה המרפדת את עמוד הזירה.
סינה השליך את רודס פעמיים אל עמוד הזירה החשוף, דבר שאיפשר לו לבצע את מהלך הסיום שלו בפעם הרביעית בקרב, כשעדיין לא הושגה הכרעה.
טראוויס סקוט הגיע ובזמן שרודס ביצע על סינה את מהלך הקרוס רודס, הוא גרר את השופט מחוץ לזירה.
רודס ביצע את מהלך זה גם על סקוט וכשסינה ניסה לתקוף את רודס עם חגורת האליפות, רודס מנע זאת ולקח את החגורה ממנו.
אז, סינה הכה את רודס בעזרת מכה מתחת לחגורה ואז עם חגורת האליפות בראשו, מעשים שהספיקו לו כדי להצמיד את רודס לניצחון, שהקנה לו זכייה מספר 17 באליפויות העולם.
ג'ון סינה פתח את הפרק העוקב של התוכנית Raw, כשטען שהוא האלוף הבלתי מעורער האמיתי האחרון של ה-WWE ובסוף דבריו הוא הותקף על ידי רנדי אורטון בעזרת מהלך הסיום של האחרון, ה-RKO, תקיפה שרמזה על פתיחה מחדש של יריבות ארוכת השנים בין השניים.
עוד בתוכנית, סמי זיין ביצע את חזרתו למרקע ובירך את ג'יי אוסו על זכייתו באליפות העולם במשקל כבד, כשאחיו של האחרון, ג'ימי אוסו, בירך גם הוא את האלוף החדש.
מנגד, האלוף היוצא, גונתר הוציא את תסכולו על צוות השדרנים של התוכנית, מייקל קול ופאט מקאפי, כשגרם למקאפי לאבד את הכרתו לאחר שהשתמש במשך מספר דקות במהלך חניקה מאחור.
אלופות זוגות הנשים החדשות של ה-WWE, בקי לינץ' וליירה ואלקיריה הפסידו את חגורות האליפות בחזרה לליב מורגן וראקל רודריגז בקרב החוזר בין הצמדים; לאחר הקרב, לינץ' בגדה בוואלקיריה, כשתקפה אותה.
אלופי הזוגות העולמיים החדשים, הניו דיי (קופי קינגסטון ואקסבייר וודס) אותגרו לקרב על ידי אקדמיית אלפא (אקירה טוזאווה ואוטיס), אך הקרב לא התקיים מאחר שרוסב ביצע את חזרתו ל-WWE, כשתקף את אקדמיית אלפא.
אלופת הנשים העולמית, איאו סקיי אותגרה לקרב על ידי אלופת הנשים של NXT, סטפני ואקר, לעומת זאת, הקרב הופסק על ידי ג'וליה ורוקסן פרז.
ואקר וסקיי זכו לעזרת מצד ריאה ריפלי, שרמזה על רצונה להתמודד על התואר פעם נוספת.
האלוף הבין-יבשתי החדש, דומיניק מיסטריו הגן בהצלחה בפעם הראשונה על תוארו מול פנטה לאחר עזרה של JD מקדונה.
כשסת' רולינס ופול היימן בישרו על החברות החדשה ביניהם, הם הופסקו תחילה על ידי CM פאנק ולאחר מכן על ידי רומן ריינס.
ברון ברייקר נחלץ לעזרת רולינס והיימן, דבר שרמז על ברית משולשת.
את הפרק העוקב של התוכנית סמאקדאון, שגם אותו פתח אלוף ה-WWE הבלתי מעורער, ג'ון סינה, אך נקטע בנאומו על ידי רנדי אורטון אשר ניסה להבין את מניע דמותו של סינה כנבל.
ג'ייד קרגיל התמודדה מול אלופת הנשים של ה-WWE, טיפאני סטרטון בקרב שאינו היה על התואר.
הקרב הסתיים לאחר שנעמי תקפה את קרגיל ולאחר מכן ניה ג'קס, תקפה את האלופה בצעד שרימז על כוונתה לזכות בחגורת אליפות הנשים.
ג'ייקוב פאטו דיבר על זכייתו באליפות ארצות הברית, עד שהאלוף הקודם, LA נייט הגיע והודיע שהוא רוצה קרב חוזר על התואר.
רסלמניה 30 מידע ארגון WWE תאריך 6 באפריל 2014 עיר ניו אורלינס, לואיזיאנה אולם אצטדיון מרצדס-בנץ סופרדום מספר צופים 60,000-65,000 שיר (י) הנושא "Celebrate" בביצוע קיד רוקסיסמה פרסומית Let the Good Times Rollסדרת אירועי שלם וצפה של ה-WWENXT Arrivalרסלמניה 30חוקי אקסטריםסדרת אירועי רסלמניה29רסלמניה 3031
רסלמניה 30 (או בשמו המוכר יותר WrestleMania XXX) היה אחד מאירועי השלם וצפה של ארגון ההיאבקות האמריקאי, ה-WWE.
האירוע נערך ב-6 באפריל 2014, באצטדיון מרצדס-בנץ סופרדום שבניו אורלינס, לואיזיאנה והיה האירוע הראשון ששודר במסגרת השירות החדש "WWE Network" שאיפשר צפייה מקוונת בתכני מדיה למנויים בתשלום.
האירוע היה האירוע ה-30 בסדרת אירועי רסלמניה.
מתאבק העבר וחבר היכל התהלה של ה-WWE, האלק הוגאן שימש כמנחה האירוע.
בקרב המרכזי, דניאל בריאן ניצח את בטיסטה והאלוף שהגן על תוארו, רנדי אורטון וזכה באליפות ה-WWE העולמית במשקל כבד לאחר שבריאן העפיל לקרב זה עקב ניצחונו על טריפל H בקרב הפותח של הערב.
עוד ברשימת הקרבות, ג'ון סינה ניצח את בריי וויאט, ברוק לסנר ניצח את אנדרטייקר, כששבר את רצף הניצחונות של האחרון ברסלמניה לאחר 21 ניצחונות רצופים.
האירוע כלל לראשונה קרב הגנה על אליפות הדיוות, הראשונה והאחרונה בהיסטוריה של רסלמניה.
קרב הדחות זוגות מרובע על אליפות הזוגות של ה-WWE
מספר הדחהצוותמתאבקהודח על ידישיטת ההדחהזמן1לוס מטאדורס (דייגו ופרננדו)דייגוג'ק סוואגרהכנעה05:402RybAxel (קורטיס אקסל ורייבאק)קורטיס אקסלסזארוהצמדה11:433האמריקאים האמיתיים (סזארו וג'ק סוואגר)סזארוהאוסוס16:134האוסוס (ג'יי אוסו וג'ימי אוסו)colspan="3"
רסלמניה 25 מידע ארגון WWE מותג (ים) RawסמאקדאוןECW תאריך 5 באפריל 2009 עיר יוסטון, טקסס אולם אצטדיון רילאיינט מספר צופים 72,744 שיר (י) הנושא "War Machine" ו-"Shoot to Thrill" בביצועAC/DCסיסמה פרסומית The 25th Anniversary of WrestleManiaסדרת אירועי שלם וצפה של ה-WWEאין דרך החוצהרסלמניה 25באקלאשסדרת אירועי רסלמניה24רסלמניה 2526
רסלמניה 25 (או בשמו המוכר יותר WrestleMania XXV) היה אחד מאירועי השלם וצפה של ארגון ההיאבקות האמריקאי, ה-WWE.
האירוע כלל את שלושת המותגים (Raw, סמאקדאון ו-ECW) ונערך ב-5 באפריל 2009, באצטדיון רילאיינט שביוסטון, טקסס.
האירוע היה האירוע ה-25 בסדרת אירועי רסלמניה והשני שהתקיים ביוסטון, כשהראשון היה רסלמניה 17, שהתקיים ברילאיינט אסטרודום באפריל 2001. אירוע זה היה אירוע הרסלמניה האחרון אשר כלל את המותג ECW והראשון בעידן ה-PG.
בקרב המרכזי, טריפל H ניצח את רנדי אורטון ושמר על אליפות ה-WWE.
עוד ברשימת הקרבות, ג'ון סינה ניצח את ביג שואו ואדג' בקרב משולש וזכה באליפות העולם במשקל כבד, אנדרטייקר ניצח את שון מייקלס והרחיב את מאזן הניצחונות שלו ברסלמניה ל-0–17, מאט הארדי ניצח את ג'ף הארדי בקרב חוקי אקסטרים, ו-CM פאנק ניצח בקרב סולם כסף בבנק השנתי.
זו השנה השלישית ברציפות שאירוע הרסלמניה שבר את שיא הרווחי של אירוע שלם וצפה בתולדות ה-WWE, כשהא גרף 6.9 מיליון דולר במכירת כרטיסים.
האירוע הניב כ-960,000 קניות בתשלום לפי צפייה, והכניס הכנסות של 21 מיליון דולר.
72,744 צופים נכחו באירוע, המספר ה-8 בגודלו בהיסטוריה של רסלמניה.
ג'ון "בראדשו" לייפילד (JBL) ניצח את CM פאנק ב-9 במרץ בפרק של התוכנית Raw וזכה באליפות הבין-יבשתית.
שבוע לאחר מכן, יריבו הוותיק של JBL, ריי מיסטריו איתגר אותו לקרב על האליפות הבין-יבשתית ברסלמניה.
הסכמתו של JBL לקיום הקרב הפכה אותו לקרב הראשון מאז רסלמניה 18 שבו האלוף הבין-יבשתי מגן על תוארו ברסלמניה.
ב-30 במרץ בפרק של התוכנית Raw, JBL הפסיד למיסטריו בקרב שאינו היה על התואר.
באירוע אין דרך החוצה, שון מייקלס ניצח את JBL בקרב בעל התניה שלפיה אם JBL היה מנצח, הוא היה הופך לבעלים על שמו ודמותו של מייקלס.
ב-16 בפברואר בפרק של התוכנית Raw, מייקלס איתגר את JBL לקרב נוסף, כשהמנצח ביניהם יהיה רשאי לאתגר את אנדרטייקר לקרב ברסלמניה בניסיון לשבור את רצף הניצחונות של האחרון באירוע.
שבועע לאחר מכן בתוכנית, מייקלס גבר על JBL; לעומת זאת, הוכרז שמייקלס ייאלץ לעבור משוכה נוספת כדי לאתגר את אנדרטייקר, כאשר ולדימיר קוזלוב הביע את רצונו אף הוא לאתגר את אנדרטייקר.
השניים נאבקו על זכות זו ב-2 במרץ בקרב שבו מייקלס יצא פעם נוספת עם ידו על העליונה ובשל ניצחונו הוא קיבל את הקרב מול אנדרטייקר.
שבוע לאחר מכן, אנדרטייקר ומייקלס ניצחו את קוזלוב ו-JBL בקרב זוגות; לאחר הקרב, מייקלס תקף את אנדרטייקר.
רנדי אורטון ניצח בקרב הרויאל ראמבל של שנת 2009 וכתוצאה מכך ניתנה לו הזכות להתמודד על אליפות עולם לבחירתו באירוע רסלמניה 25, כשהאפשרויות שלו היו אליפות ה-WWE, אליפות העולם במשקל כבד או אליפות ECW.
במקביל, אורטון החל לתקוף את משפחת מקמהן אשר שימשה כבעלים של ה-WWE.
במהלך סכסוך זה, אורטון בעט בראשם של וינס מקמהן ושיין מקמהן (אב ובנו, בהתאמה) בנוסף לסטפני מקמהן (בתו של וינס), שעליה ביצע את מהלך הסיום שלו, ה-RKO, דבר שעורר את זעמו של אלוף ה-WWE (ובעלה של סטפני), טריפל H.
ב-2 במרץ בפרק של התוכנית Raw, טריפל H שיכנע את אורטון לפדות את הזכות לקרב ברסלמניה מולו על אליפות ה-WWE.
בשבועות שבאו לאחר מכן, טריפל H תקף את אורטון הן מאחורי הקלעים והן בביתו של הטוען לכתר.
כנקמה, אורטון תקף את סטפני פעם נוספת.
כתוצאה מכך, טריפל H גייס לשורותיו את גיסו וחתנו, שיין ווינס מקמהן, בהתאמה.
במסגרת הקרב המרכזי של התוכנית Raw ב-2 במרץ, הג'נרל מנג'ר של סמאקדאון, ויקי גררו הודיעה שבעלה (כחלק מהעלילה), אדג' יגן על אליפות העולם במשקל כבד מול ביג שואו ברסלמניה.
חוזה בין השניים היה אמור להיחתם באופן רשמי בפרק העוקב של התוכנית סמאקדאון, לעומת זאת, אלוף העולם הקודם, ג'ון סינה הפריע במעמד החתימה לפני שלחש באוזנה של ויקי מסר המורה על ביטול החתימה.
מספר ימים לאחר מכן בפרק של התוכנית Raw, ויקי הודיע במפתיע שסינה יתווסף לקרב בין אדג' לביג שואו על התואר, שעתה יהפוך לקרב משולש.
מאוחר יותר נודע שסינה נוסף לקרב לאחר שסחט את גררו בפרסום תמונות חושפניות שלה בקשר עם ביג שואו.
הקרב השנתי החמישי בסדרת קרבות סולם כסף בבנק הוכרז עבור רסלמניה 25 בפרק של התוכנית Raw ב-23 בפברואר.
כמו בכל שנה, המזוודה מכילה חוזה שהמחזיק בה יוכל לפדות אותה לקרב על אליפות עולם לבחירתו בכל זמן או מקום אשר יבחר, כשתוקף הפדייה הוא למשך שנה אחת מרגע הזכייה בה.
על מנת להשתתף בקרב, התקיימו קרבות העפלה, כשהראשון להעפיל היה CM פאנק לאחר שניצח את המיז וג'ון מוריסון בקרב משולש.
שבוע לאחר מכן ב-Raw, קיין ניצח את ריי מיסטריו ומייק נוקס בקרב משולש נוסף.
למחרת בלילה בפרק של התוכנית ECW, מארק הנרי העפיל לאחר שרשם ניצחון על סנטינו מארלה.
מונטל וונטביוס פורטר (MVP) ושלטון בנג'מין העפילו גם הם לאחר שניצחו את מאט הארדי וג'ף הארדי, ב-6 במרץ בפרק של התוכנית סמאקדאון, בהתאמה.
ב-9 במרץ בפרק של התוכנית Raw, קופי קינגסטון העפיל על ידי ניצחון על כריס ג'ריקו.
כריסטיאן העפיל למחרת בפרק של התוכנית ECW, כשניצח בקרב באטל רויאל לאחר שהדיח אחרון את צ'אבו גררו.
פינלי היה המתאבק האחרון שהעפיל לקרב לאחר שניצח את בריאן קנדריק בפרק של התוכנית סמאקדאון ב-13 במרץ.
במהלך השבועות הבאים עד לקיום האירוע, המשתתפים בקרב התמודדו בקרבות ארבעה נגד ארבעה וקרבות באטל רויאל בן שמונה משתתפים.
במהלך הקרב של ג'ף הארדי מול אדג' ברויאל ראמבל על אליפות ה-WWE, מאט הארדי הגיע לזירה, כשנראה שהוא עומד לעזור לאחיו.
במקום זאת, מאט בגד בו, כשהכה את אחיו בעזרת כיסא, צעד שגרם לו לאבד את תואר האליפות.
לאחר שהפסיד ל-MVP בקרב העפלה לקרב הסולם כסף בבנק, מאט הפריע לג'ף בקרב העפלה שלו באותו הערב לאחר שהכה את יריבו, שלטון בנג'מין, כתוצאה מכך, הוא פסל את ג'ף וגרם להפסדו.
שבוע לאחר מכן, מאט התייחס לתאונות האחרונות בחייו של ג'ף, כולל התקרית של ג'ף בלילה של אירוע סדרת ההישרדות ב-23 בנובמבר 2008, שלפיה הוא נמצא מחוסר הכרה בחדר מדרגות של מלון (תקרית שגרמה לו לאבד את מקומו בקרב המשולש על אליפות ה-WWE והחלפתו באדג').
לאחר מכן, מאט הזכיר את השריפה בביתו של ג'ף שנה קודם לכן, אותה שרפה שגרמה למותו של הכלב שלו, ג'ק.
כל אזכורים אלה הצטברו לכעס גדול של ג'ף, כשתקף בסופו של דבר את אחיו לאחר שבועות שהתנגד לכך.
מאוחר יותר באותו הערב, דווח שמאט וג'ף יתמודדו זה מול זה ברסלמניה, כששבוע לאחר מכן נקבע שהקרב יתקיים תחת חוקי אקסטרים.
ב-23 בינואר בפרק של התוכנית סמאקדאון, אלופי הזוגות של ה-WWE, הקולונס (קרליטו ופרימו) ניצחו את אלופי הזוגות העולמיים, ג'ון מוריסון והמיז.
לאחר הפסדם, המיז ומוריסון המשיכו להטריד את הקולונס במסגרת תוכנית האינטרנט השבועית שלהם, The Dirt Sheet ואף העירו על מעורבותם עם המקורבים שלהם, התאומות בלה (ברי בלה וניקי בלה).
הצמדים נאבקו שוב ב-13 בפברואר בפרק של התוכנית סמאקדאון בהתניה שלפיה המנצחים יצאו לדייט עם התאומות; המיז ומוריסון ניצחו בקרב זה.
הפיוד בין הצמדים המשיך, בעוד שהמוקד הראשוני היה התחרות על התאומות בלה, פיוד זה קיבל מוקד נוסף כאשר כל אחד מהצמדים הגן בהצלחה על חגורות האליפות שלהם.
כתוצאה מכך, ב-17 במרץ בפרק של התוכנית ECW, נודע שחגורות אליפות הזוגות של ה-WWE וחגורות אליפות הזוגות העולמית יתאחדו ברסלמניה, כשתיקרא מעתה בשם "אליפות הזוגות המאוחדת של ה-WWE".
במהלך טקס פרס גילדת שחקני המסך ה-15, השחקן מיקי רורק אשר זכה לשבחים וביקורות חיוביות על תפקידו בסרט "המתאבק", הודיע כי יתחרה ברסלמניה, כששם לעצמו למטרה את כריס ג'ריקו.
הכרזה זו הובילה לעימות בין השניים בתוכנית האירוח לארי קינג לייב.
ב-28 בינואר, דווח על ידי הדובר של רורק, כי השחקן לא ייקח חלק פיזי באירוע, אך הוא עדיין יהיה נוכח.
המניע של ג'ריקו בעימות התפתח לכיוון הסיפור המרכזי סביב העלילה של הסרט "המתאבק", שהיה הכבוד למתאבקים מבוגרים לאחר שהקריירה שלהם מתחילה לדעוך.
ב-9 בפברואר בפרק של התוכנית Raw, ריק פלייר הופיע כמחאה וצהיר שיש לכבד את המתאבקים אשר סללו את הדרך לדורות הבאים, גישה שהובילה לחילופי דברים סוערים בין השניים.
במהלך השבועות שבאו לאחר מכן, ג'ריקו נקלע לעימותים עם מספר אגדות, כשביניהן: רודי פייפר, ריקי סטימבוט וג'ימי סנוקה, אותם תקף פיזית.
שבוע לאחר מכן, ג'ריקו איתגר את פלייר לקרב.
חרף סירובו של האחרון (כאות כבוד לפרישה שלו מפעילות בזירה שנה קודם לכן), הוא הציע להיות בפינת הזירה של פייפר, סטימבוט וסנוקה לאתגר שלהם נגד ג'ריקו במסגרת קרב האנדיקאפ 3 נגד 1. ג'ריקו נענה בחיוב לאתגר זה, כשתקף את פלייר וגרם לו לדמם.
24:35(א) - מתייחס למתאבק/מתאבקים שהגיעו לקרב כאלוף/אלופיםP - מציין שהקרב התקיים במופע המקדים לאירוע
רסלמניה 40 היה אירוע היאבקות מקצועית (שלם וצפה) שנתי, שהופק על ידי ארגון ה-WWE.
האירוע התקיים במשך שני לילות רצופים, ב-6 וב-7 באפריל 2024, באצטדיון לינקולן פייננשל פילד בפילדלפיה, פנסילבניה.
זה היה האירוע ה-40 בסדרת אירועי רסלמניה, והוא כלל קרבות ממותגי Raw וסמאקדאון.
רסלמניה הוא אירוע הדגל השנתי של ה-WWE, והוא נחשב לאירוע ההיאבקות המקצועית הגדול והיוקרתי ביותר בעולם.
רסלמניה 40 התקיימה בפעם הראשונה בפילדלפיה מאז רסלמניה 15 בשנת 1999, וציינה 40 שנה לקיומו של האירוע.
הכרטיסים לאירוע נמכרו במהירות שיא, מה שמעיד על הציפייה הגבוהה בקרב המעריצים.
+ האחים לבית אנואי מול הדור החדש דה רוק רומן ריינס קודי רודס סת' רולינס
ברויאל ראמבל 2024, קודי רודס עשה היסטוריה, כשזכה ברויאל ראמבל בפעם השנייה ברציפות.
הזכייה הזו ביססה את מעמדו כמתמודד הלגיטימי לאליפות ברסלמניה 40. רודס הצביע שוב על רומן ריינס, והצהיר על כוונתו לסיים את מה שהתחיל שנה קודם לכן.
אולם, חזרתו המפתיעה של "דה רוק" ל-WWE שינתה את התמונה באופן דרמטי.
דה רוק, אחד הכוכבים הגדולים בתולדות העסק ובן דודו של רומן ריינס, חזר לראשונה לזירה של Raw ביום הראשון של 2024 והתעמת עם רומן ריינס.